Diari Oficial de la Generalitat Valenciana


Sumari del DOGV 7264, del 30-04-2014 (2014/3680)

RESOLUCIÓ de 8 d'abril de 2014, del director general de Centres i Personal Docent, per la qual, en execució d'una sentència del Tribunal Superior de Justícia de la Comunitat Valenciana, s'inclou un aspirant en la llista d'aspirants seleccionats en les proves selectives convocades per Resolució de 27 d'abril de 2010.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7264

Data del DOGV
:   30-04-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/3680


Data del document
:   08-04-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 8 d'abril de 2014, del director general de Centres i Personal Docent, per la qual, en execució d'una sentència del Tribunal Superior de Justícia de la Comunitat Valenciana, s'inclou un aspirant en la llista d'aspirants seleccionats en les proves selectives convocades per Resolució de 27 d'abril de 2010. [2014/3680]  
Per Resolució de 27 d'abril de 2010, de la Conselleria d'Educació (DOCV 6257, de 30 d'abril), es van convocar els procediments selectius per a l'ingrés, accessos i adquisició de noves especialitats a cossos docents, i amb data 14 de juliol de 2010, es van fer públiques les llistes d'aspirants que van superar el procés, en el qual va participar Juan Borja Ordiñaga per l'especialitat de Manteniment de Vehicles del cos de professors tècnics de Formació Professional.  
Havent interposat Juan Borja Ordiñaga un recurs d'alçada contra les qualificacions assignades en la fase de concurs i, posteriorment, un recurs contenciós administratiu davant del jutjat número 3 de València del Contenciós Administratiu, este va dictar una sentència contra la qual va recórrer en apel·lació el senyor Borja davant de la Sala Contenciosa Administrativa del Tribunal Superior de Justícia de la Comunitat Valenciana, la Secció Segona de la qual ha dictat la sentència número 131/2014, amb data 26 de febrer de 2014, amb el contingut literal següent:  
«S'estima el recurs d'apel·lació núm. 27/2012, interposat pel senyor Juan Borja Ordiñaga, (?) contra la sentència 398/11, de 13 de desembre, dictada en el procediment abreujat 0000090/2011 del Jutjat Contenciós Administratiu número 3 de València. La qual es revoca.  
Estimar el recurs 90/2011, deduït contra la Resolució de la Direcció General de Personal, Àrea de Personal, Servici de Gestió i Règim Jurídic de Personal Docent de la Conselleria d'Educació, amb data 6 de setembre de 2010 i número 23411/3722, dictada en l'expedient AB448/2010, per la qual es desestima el recurs d'alçada interposat i es confirma la baremació de mèrits efectuada pel tribunal V-2, de l'especialitat de Manteniment de Vehicles, en el procediment selectiu convocat mitjançant la Resolució de 27 d'abril de 2010 de la Conselleria d'Educació, la qual s'anul·la per ser contrària a dret.  
Reconéixer com a situació jurídica individualitzada el dret del recurrent perquè se li valoren els cursos de Biodiversitat i Canvi Climàtic i Introducció a la Pràctica del Ioga a raó de 0,2000 cada un d'estos, amb els efectes que resulten de la dita puntuació.»  
El 27 de març de 2014 va tindre entrada en esta conselleria un escrit del Jutjat Contenciós Administratiu número 3 de València per tal que es done compliment a la sentència, i en virtut d'això resolc:  
  
Primer  
Incloure Juan Borja Ordiñaga en la llista publicada el 14 de juliol de 2010 en què es consignen els aspirants que van superar les proves selectives convocades per la Resolució de 27 d'abril de 2010, de la Conselleria d'Educació, per a ingressar en el cos de professors tècnics de Formació Professional, en l'especialitat de Manteniment de Vehicles i pel procediment d'ingrés lliure, amb una puntuació global de 4,9072 punts.  
  
Segon  
Modificar la Resolució de 17 de setembre de 2010, de la Direcció General de Personal (DOCV 07.10.2010), per la qual es nomenen funcionaris en pràctiques del cos de professors tècnics de Formació Professional els aspirants seleccionats en el dit procediment selectiu, en el sentit d'incloure-hi Juan Borja Ordiñaga. El dit nomenament quedarà condicionat al fet que l'aspirant complisca els requisits exigits en la base 2 de la convocatòria, la qual cosa es verificarà per mitjà de l'examen de la documentació que s'establix en la base 10 d'esta, la qual haurà de presentar en el termini d'un mes a comptar de l'endemà de la publicació d'esta resolució en el Diari Oficial de la Comunitat Valenciana.  
  
  
Tercer  
Atés que la realització del període de pràctiques forma part del procés selectiu als efectes de comprovar l'aptitud per a la docència dels aspirants seleccionats, Juan Borja Ordiñaga haurà de portar-la a cap durant el pròxim curs 2014-2015 en els termes regulats en la Resolució de 13 d'octubre de 2010, de la Direcció de Personal, per la qual es regula la fase de pràctiques dels aspirants seleccionats en els procediments selectius per a ingressar en els cossos docents convocats per la Resolució de 27 d'abril de 2010.  
Contra la present resolució podrà interposar-se un incident d'execució de sentència per les parts legitimades davant del Tribunal Superior de Justícia de la Comunitat Valenciana, de conformitat amb el que disposen els articles 7.1, 109 i concordants de la Llei 29/1998, de 13 de juliol, reguladora de la Jurisdicció Contenciosa Administrativa.  
  
València, 8 d'abril de 2014.- El director general de Centres i Personal Docent, p. d. (R 28.02.2013), el subdirector general de Personal Docent: Jesús Carbonell Aguilar.